Michael Jackson

Michael Joseph Jackson (prononciat: ) (Gary, Indiana, 29 d'agost de 1958 – Los Angeles, Califòrnia, 25 de junh de 2009) foguèt un famós cantaire, compositor e productor afroamerican de pop. 

A l'origina, quand èra pichon, cantava ambe lo grop compausat ambe sos fraires, los Jackson 5 : lor musica (la del grop The Jackson 5 o la dels primièrs albums solòs de Michael Jackson) èra alavetz de pop barrejada d'influéncias soul e disco (Don't Stop 'Til You Get Enough) ; pasmens, Michael Jackson s'es dobèrt a partir de las annadas 1980 a d'autres estilis, lo rock e lo hip-hop per exemple. 

Es considerat coma l'artista musical mai famós de totes los temps pel Libre Guinness dels Recòrds, e a agut una influéncia considerabla sus la musica pop occidentala de las annadas 1980 e 1990, en particular sul l'espelida del genre dich RnB contemporanèu aparegut a-n'aquesta periòda. Son album Thriller, publicat a la fin de l'annada de 1982, es l'album mai vendut de l'istòria de la musica : es en particular la capitada d'aqueste album ambe los tubes mondials Billie Jean, Beat it e Thriller qu'a fach de Michael Jackson una legenda e una referéncia incontornabla de la musica pop occidentala. 

 Discografia 
 Got to Be There (1972)
 Ben (1972)
 Music and Me (1973)
 Forever, Michael (1975)
 Off the Wall (1979)
 Thriller (1982)
 Bad (1987)
 Dangerous (1991)
 HIStory – Past, Present, and Future: Book 1 (1995)
 Blood on the Dance Floor – HIStory in the Mix (1997)
 Invincible (2001)

Jackson, Michael
Jackson, Michael
Jackson, Michael
Jackson, Michael
Jackson, Michael
Jackson, Michael
Categoria:Naissença en Indiana
Categoria:Decès en 2009